OpenLLM-France/wikimedia huggingface dataset:
# Mende

Mende :
| An iliz-veur hag ar c'hreiz-kêr. ||
| Bro | Okitania Gavaudan |
| Melestradurezh ||
| Stad | Frañs |
| Rannvro | Languedoc-Roussillon |
| Departamant | Lozère (prefeti) |
| Arondisamant | Mende (pennlec'h) |
| Kanton | Pennlec'h daou ganton : Mende-1 ha Mende-2 |
| Kod kumun | 48095 |
| Kod post | 48000 |
| Maer Amzer gefridi | Alain Bertrand (PS) 2014-2020 |
| Etrekumuniezh | Communauté de communes Cœur de Lozère |
| Lec'hienn web | http://www.mende.fr |
| Poblañsouriezh ||
| Poblañs | 12 336 ann. (2020) |
| Stankter | 337 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 732 m bihanañ 691 m — brasañ 1236 m |
| Gorread | 36,56 km² |
| kemmañ |
Mende (anv okitanek, distaget [ˈmende]; ha gallek, distaget ['mɑ̃d]) zo ur gêr eus broig istorel Gavaudan e departamant Lozère, er rannvro velestradurel Languedoc-Roussillon. Pennlec'h an departamant eo. E 2005 e oa 13 013 a annezidi.

## Douaroniezh

* Emañ war lez ar stêr Òlt (Lot), e traon menez Mimat, 28 km er gevred da Javols.

## Anv
### Stummoù skrivet

* Mimate (Gregor Teurgn, HF, X, 29)
* Mimatensis Vicus (Roll Merzerien Jerom)
* Memmatensis montis, (VIt. Dauzat & R.)
* Mematensem viculum (Xt, Dauzat & R.)
* Memde (1152, Dauzat & R.)

### Gerdarzh

* disanvet

## Ardamezioù

"en glazur e lizherenn M õnsel en aour leinet gant un heol ivez en aour"

## Liammoù diavaez

a vo kavet e Wikimedia Commons.
* Lec'hienn ti-kêr Mende
* Lec'hienn Ti an Douristed

## Levrlennadur

* Albert Dauzat & Charles Rostaing ː Dictionnaire étymologique des noms de lieux en France. Larousse, 1963; Guénégaud, 1978.
* Françoise Prévot ː Topographie chrétienne des cités de la Gaule, des origines au milieu du VIIIè siècle. VI. Province ecclésiastique de Bourges (Aquitania Prima). De Boccard. 1898

## Daveoù ha notennoù

* ↑ Roadennoù ofisiel e lec'hienn an EBSSA
# Mendicino

Mendicino a zo ur gumun eus Italia, e proviñs Cosenza, e rannvro Calabria.
# Mendo Alão

Mendo Alão, pe Alaniz ( war-dro 1000- war-dro 1050 e Bragança), aotrou Vila de Bragança, a oa ur marc'heg en XI$^{vet}$ kantved, hag ur manac'h en abati São Salvador de Castro de Avelãs, e Portugal, en amzer ar roue Alfonso VI León.

## E vuhez

Hervez al Livro Velho de Linhagens e oa mab-bihan da Alan II, Dug Breizh.
Ganet e oa war-dro ar bloaz 1000 e Breizh.
Mab e vije bet da Alan Breizh (war-dro 965- war-dro 990), kont Naoned, hag a vije bet tennet e vadoù digantañ gant e genderv Konan Iañ, kont Roazhon, ma vije aet da repuiñ da Rouantelezh León, ha kloareg e oa moarvat e manati Castro de Avelãs, a c'hallje bezañ bet diazezet gantañ.
E vamm a vije ur briñsez armenian eus rouantelezh Vaspurakan, deuet da birc'hirinañ da Santiago de Compostela ha deuet da chom er manati. Dimezet e vije bet ar priñs breizhat d'ar briñsez armenian Joana Romães Arcruni.
Evel-se e tispleger orin an anv Alão, met diaes e seblant lakaat ar bloavezhioù hag ar fedoù da glotañ. Ma en doa kavet e dad e bried e León ne c'hall ket ar mab bezañ ganet e Naoned.

## Eured ha bugale

Mendo Alão Bragança a zimezas d'ur briñsez armenian, marteze ur verc'h pe un nizez da Senekerim-Hovhannes Artsruni. Daou vugel o doa bet :
* Fernão Mendes de Bragança (war-dro 1020-?)
* Ouroana Mendes (war-dro 1020-?) a zimezas da Fafes Sarrazins de Lanhoso$^,$ (1020 - Emgann Águas de Maia, Coimbra, 1071), mab d'ar c'hont Sarracino de Lanhoso e Goda Moniz.

## Levrlennadur

* Nobiliário das Gerações de Entre Douro e Minho, Manuel de Sousa da Silva, Carvalhos de Basto, Ponte de Lima, 2000. vol. II-pg. 9.
* Nobiliário das Famílias de Portugal, Felgueiras Gayo, Carvalhos de Basto, 2ª Edição, Braga, 1989. vol. I-pg. 248 (Alões).
* ↑ Nobiliário das Gerações de Entre Douro e Minho, Manuel de Sousa da Silva, Carvalhos de Basto, Ponte de Lima, 2000, vol. II-pg. 8.
* ↑ Os Teixeira de Sampaio da Ilha Terceira, Jorge Forjaz, CEGHHF-Universidade Moderna do Porto, Porto, 2001, pg. 14
# Mende (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Mende zo anv meur a dra.

## Lec'hioù

* Mende, pennlec'h an departamant gall Lozère.
* Mende, kumun en Hungaria.

## Tud

* Erich Mende (1916-1998), politikour alaman.

## Stêrioù

* Gwazh Mende en Auvergne, adstêr d'an Dore

## Pennadoù kar

* Mendé
* Mendè
# Mendibe

Mendibe (Mendive e galleg) zo ur gumun eus Euskal Herria, e proviñs Nafarroa Beherea, en Iparralde, e kanton Donibane Garazi. 164 a dud a oa o chom enni e 2016. Un darn eus ar gumun zo dindan gwez koadeg Irati.

## Douaroniezh
### Kumunioù amezek

* Behorlegi en hanternoz
* Altzai-Altzabeheti-Zunharreta (Zuberoa) er sav-heol
* Lekunberri er c'huzh-heol
* Larraine (Zuberoa) er gevred

### Kêriadennoù ha karterioù

* Basaburua
* Bastida
* Zihigolatze
* Galharbe
* Larraldea
* Larraldeborda
* Laurhibarrea
* San Xalbador
* Txilardoi
* Xenberro

### Koad ha menez

Ul lodenn eus ar gumun zo dindan gwez koadeg Irati.

## Skeudennoù

* Iliz Done Bikendi (Sant Visant)
* Tal an iliz
* Ur straed
* Chapel San Salbatore e koadeg Irati

## Liammoù diavaez

a vo kavet e Wikimedia Commons.
# Mendigorria

Mendigorria, pe Mendigorría hervez ar stumm spagnolek ofisiel (Menez Ruz e brezhoneg), zo ur gumun e Nafarroa en Euskal Herria.
Eno e c'hoarvezas Emgann Mendigorria e 1835, etre tud kostezenn don Carlos hag ar frankizourien.

## Poblañs

Emdroadur ar boblañs :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 901 | 894 | 884 | 899 | 919 | 937 | 981 | 1 013 | 1 055 | 1 061 | 1 036 |
| Diwar : Mendigorría hag an Instituto de estadística de Navarra |||||||||||
# Mendon (disheñvelout)

Mendon a c'hall bezañ anv meur a lec'h :
Breizh
Stadoù-Unanet
* Mendon (Illinois)
* Mendon (Massachusetts)
* Mendon (Michigan)
* Mendon (Missouri)
* Mendon (Ohio)
* Mendon (Utah)
# Mailh-tenner

Mailh-tenner a vez graet eus un den barrek war an tennañ a-bell gant ur fuzuilh-resisted. Daou zoare anezho a vez kavet :
* An tenner-resisted ((en) marksman, gwechall sharpshooter) a zo perzh eus ur gevrenn troadegiezh en arme. E rol eo dastum titouroù, kelaouiñ penn e gevrenn war hec'h endro, ha distruj dafar pe neptuiñ enebourien betek war-dro 600 metr a-drugarez d'ur fuzuilh-resisted. Tennerien-resisted a zo ivez er strolladoù surentez evit gwareziñ pennoù-bras, evezhiañ lec'hioù kizidik evel ar c'hreizennoù nukleel pe talañ ouzh sponterien pe skraperezhioù gouestlidi.
* An tenner ar gwellañ pe sniper a labour en arme en ur skipailh bihan (daou pe tri den), asambles gant un arseller a sikour anezhañ da zielfennañ an endro ha da reizhañ e dennoù. Implijout a ra ur fuzuilh-resisted dezhañ ur c'halibr kalz kreñvoc'h evit hini an tenner-resisted (.50 BMG da skouer) evit gellet tennañ pizh pelloc'h evit 600 metr.

## Daveennoù

* 1 2 (fr) Être tireur d'élite et tireur de précision war defense.gouv.fr, 03/02/2023 (lennet d'ar 06/07/2024)
* ↑ (fr) Tireur d’élite en gendarmerie : « La première cartouche doit faire mouche », war gendarmerie.interieur.gouv.fr, 02/02/2022 (lennet d'ar 06/07/2024)
* ↑ Gwelet ar c'halibroù implijet ar muiañ e roll taolioù-dreist ar sniperien hervez hed an tenn (Wikipedia saoznek)
# Maimonidez

Moizez ben Maimon ((ar) موسى بن ميمون) (Córdoba, 1138 – Fostat, 1204), brudetoc'h evel Maimonides, a oa ur prederour yuzev sefarad eus ar Grennamzer. Unan eus an dud ouiziekañ war an Torah e voe dre ar skridoù a-vil vern a savas evit e studiañ. Steredoniour ha fizikour e voe ivez.
Ganet e oa bet e Córdoba (Al-Andalus) en impalaeriezh an Almoravided d'an deiz a-raok Pesac'h, e 1138 moarvat (pe marteze e 1135). Labourat a reas evel rabin e Maroko hag en Egipt ma varvas d'an 12 a viz Kerzu 1204. E Tiberias e Galilea e voe beziet.
E-pad e vuhez e voe degemeret e skridoù gant berzh e-touez ar Yuzevien, keit ha kumuniezhioù Yemen pe Irak, ha mont a reas da gemer penn ar gumuniezh yuzev en Egipt, goude ma oa bet burutellet e skridoù gant nerzh e Spagn. Goude e varv e voe degemeret e labour evel ur maen-bonn eus prederouriezh ha divezelezh ar Yuzevegezh. Ar pevarzek levrenn eus e oberenn Michneh Torah a vez gwelet c'hoazh evel un bennoberenn diwar-benn al lezenn dalmudek.
Estreget ar Yuzevien o doa anavezet e labour : brudet eo ivez er bed arab ha muzulman. Levezonet e voe gant Al-Farabi, Avisenna hag Averroes o doa bevet er memes amzer hag eñ, ha levezoniñ a reas prederourien ha skiantourien vuzulman.
# Maigh Locha

Maigh Locha (Moylough e saozneg) a zo ur gêr vihan e kornôg Iwerzhon, e kontelezh Gaillimh. Gevellet eo, asambles gant hec'h amezegez, An Creagán, gant Eliant.
# Maikoteg

Ur yezh sinek-tibetek eus is-skourr ar yezhoù kamek eo ar maikoteg (maikoti pe kham, maikoti) komzet gant tro-dro da 2.500 den (1993) e Nepal.

## Gwelet ivez

* Yezhoù mahakirantiek
* Yezhoù himalayek
# Maillezais

Maillezais :
| Ar maerdi. ||
| Bro | Poatev |
| Melestradurezh ||
| Stad | Frañs |
| Rannvro | Pays de la Loire |
| Departamant | Vande |
| Arondisamant | Fontenay-le-Comte |
| Kanton | Fontenay-le-Comte |
| Kod kumun | 85133 |
| Kod post | 85420 |
| Maer Amzer gefridi | Annie Rineau 2020-2026 |
| Etrekumuniezh | Vendée-Sèvre-Autise |
| Lec'hienn web | http://www.maillezais.fr/ |
| Poblañsouriezh ||
| Poblañs | 906 ann. (2020) |
| Stankter | 44 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 5 m bihanañ 1 m — brasañ 18 m |
| Gorread | 20,49 km² |
| kemmañ |
Maillezais a zo ur gumun e departamant Vande, e Bro-C'hall.

## Douaroniezh

* Kanol ar geunioù,
* Ar porzh kozh.
* Ar stêr.
* Ar stêr.
* Geunioù a zo e Maillezais. War lez an Autize (kanolet) emañ ar gumun.

## Istor
### Dispac'h Gall

* Melestradurezh: savet e voe ar gumun e 1790 ; lakaet e voe da benn Kanton Maillezais hag e Bann Fontenay-le-Comte. Lakaet e voe kumun Maillezais en Arondisamant Fontenay-le-Comte bet krouet e 1800.

### XX$^{vet}$ kantved
##### Brezel-bed kentañ

* Mervel a reas 58 gwaz eus ar gumun, da lavaret eo 4,61% eus ar boblañs e 1911, abalamour d'ar brezel hervez monumantoù ar re varv.

#### Eil Brezel-bed

* Mervel a reas daou zen ag ar gumun abalamour d'ar brezel hervez monumant ar re varv.

## Monumantoù ha traoù heverk

* Iliz-veur hag abati Sant Pêr, dismantret.
* Iliz katolik Sant Nikolaz.
* Kroaz an Hosanna.
* Monumant ar re varv, Brezel 1870-1871.$^,$.
* Monumant ar re varv (1914-1918 ha 1939-1945), luc’hskeudennoù$^,$.

## Tud

* Achille Daroux.
* Achille Daroux, bet ganet e 1866 e Saint-Prouant ha marvet e 1953 e Maillezais. Mezeg e oa. Maer Maillezais e voe adalek 1930 betek 1953, kuzulier Kanton Maillezais adalek 1906 betek 1940, kannad e Kambr an Deputeed, bet dilennet e 1932 hag e 1936. D'an 10 a viz Gouere 1940 e nac’has an hollc'halloudoù d'ar Marichal Pétain e Vichy.

## Daveoù ha notennoù

* ↑ Roadennoù ofisiel e lec'hienn an EBSSA
* ↑ (fr)Cassini – EHESS
* ↑ (fr)Cassini – EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Clochers de France
* ↑ (fr)Memorial Genweb
* ↑ (fr) Memorial Genweb
* ↑ (fr)Memorial Genweb
* ↑ (fr)Memorial Genweb
# Maillé (Vande)

Maillé :
| Ar maerdi. ||
| Bro | Poatev |
| Melestradurezh ||
| Stad | Frañs |
| Rannvro | Pays de la Loire |
| Departamant | Vande |
| Arondisamant | Fontenay-le-Comte |
| Kanton | Fontenay-le-Comte |
| Kod kumun | 85132 |
| Kod post | 85420 |
| Maer Amzer gefridi | Jean-Marie Gelot 2020-2026 |
| Etrekumuniezh | Vendée- Sèvre-Autise |
| Lec'hienn web | http://www.ville-maille.fr/ |
| Poblañsouriezh ||
| Poblañs | 751 ann. (2020) |
| Stankter | 42 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 3 m bihanañ 1 m — brasañ 13 m |
| Gorread | 17,68 km² |
| kemmañ |
Maillé a zo ur gumun e departamant Vande, e Bro-C'hall.

## Istor
### Dispac'h Gall

* Melestradurezh: savet e voe ar gumun e 1790 ; lakaet e voe e Kanton Maillezais hag e Bann Fontenay-le-Comte. Lakaet e voe kumun Maillé en Arondisamant Fontenay-le-Comte bet krouet e 1800 hag e Kanton Saint-Hilaire-des-Loges] pa voe diskaret Kanton Fontaines e 1801.

### XX$^{vet}$ kantved
##### Brezel-bed kentañ

* Mervel a reas 49 gwaz eus ar gumun, da lavaret eo 4,27% eus ar boblañs e 1911, abalamour d'ar brezel hervez monumantoù ar re varv.

#### Eil Brezel-bed

* Mervel a reas daou zen ag ar gumun abalamour d'ar brezel hervez monumant ar re varv.

#### Trevadennoù

* Brezel Indez-Sina: mervel a reas daou vilour eus ar gumun.
* Brezel Aljeria: mervel a reas tri milour eus ar gumun.

## Monumantoù ha traoù heverk

* Iliz katolik Gorroidigezh an Intron-Varia.
* Monumant ar re varv, luc’hskeudennoù$^,$.
* En iliz katolik: plakennoù ar re varv e brezelioù an XXvet kantved, luc’hskeudennoù$^,$.

## Daveoù ha notennoù

* ↑ Roadennoù ofisiel e lec'hienn an EBSSA
* ↑ (fr)Cassini – EHESS
* ↑ (fr)Cassini – EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Clochers de France
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr) Memorial Genweb
# Main

Ar Main zo ur stêr vras eus Alamagn, un adstêr d’ar Roen. Eienañ a ra e hanternoz Bavaria, nepell diouzh harzoù ar Republik Tchek. E Wiesbaden e vesk he dourioù gant re ar Roen. Tremen a ra ar stêr Main dre gêrioù Würzburg, Frankfurt, Bayreuth, Kulmbach, Bamberg.
Bageal a c'haller war ar Main a-hed 396 km. Drezañ ha dre ur ganol, ar ganol Roen-Main-Danav, e c'haller mont eus ar Roen d'an Danav.

## Istor

Ar Main a oa anavezet gant ar Romaned dindan an anv Moenus. E andon a oa er menezioù Sudeti, e Germania Magna, hag en em deurel a rae er Roen e-kichen kêr Moguntiacum
# Maigh Eo

    Diwar-benn ur gêr eus Iwerzhon eo ar pennad-mañ. Ur pennad all zo diwar-benn Kontelezh Maigh Eo
Maigh Eo, pe Muigh Eo pe Maigh Eo na Sacsan (Mayo e saozneg) zo ur gêr eus Iwerzhon, e-kreiz kontelezh Maigh Eo. Daoust ma teu anv ar gontelezh eus anv ar gêr-se, n'eo ket kêr-benn ar gontelezh.
Un abati bras a voe e kêr Maigh Eo ha chom a ra aspadennoù anezhañ. Savet e voe an abati-se gant menec'h deuet eus Lindisfarne, e Bro-Saoz, e dibenn ar VII$^{vet}$ kantved. Alese e teu an anv "Maigh Eo na Sacsan", bet roet d'o diazezadur e "plaenenn an ivin". En XII$^{vet}$ ha XIII$^{vet}$ kantved e oa Maigh Eo kreizenn un eskopti.
# MC Jean Gab'1

Charles M'Bouss, brudet gant al lesanv MC Jean Gab'1, zo un aktour sinema, ur rapour, ur senarioour kement hag ur skrivagner ganet d'an 28 a viz Genver 1967. A orin kamerounat, brudet e krog da vezañ e 2003, gant sevenidigezh ar ganaouenn "J't'emmerde". Daoust da vezañ produet daou albom studio n'em sant ket bezañ ur rapour, hogen kentoc'h evel un arzour liesarvezel hag eo ar rap unan e-touez e holl oberiantizioù.

## Buhez

MC Jean Gab'1 a dremmenas kentañ bloavezhioù e yaouankiz, e 15vet ranngêr Pariz. E vuhez a gemmas trumm pa voe drouklazhet e vamm gant e dad, a c'hoarvezas trumm warlerc'h o zisparti kriz, hi o vezañ tec'het kuit gant ur garedig all. Charles a zeuas da vezañ emzivad hag e tremenas hogos dek vloaz eus e vuhez en DDASS. Da heul reuziadoù torfedourez, e voe bac'het meur a wech e toull-bac'hoù Frañs, hag en Alamagn e Berlin ar c'hornôg, dreist holl evit torfedoù laerezh bankoù. Daoust dezhañ bezañ bevet e metoù ar rap abaoe 1980, evel dañsour pergen, n'eo nemet d'e 30 vloaz e kemeras perzh MC Jean Gab'1 war ur bladenn rap, diwar atiz e vignoned.
Dibabet en doa al lezanv leurenn MC Jean Gab'1 abalamour da sinema ar bloavezhioù 1960 ha 1970, ma ne weled aktor du ebet ouzh ar skramm. Ken plijet ha levezonet eo bet gant ar sonerezh rock koulz gant hini an hip-hop. Ruzañ a reas e revr war kadorioù plato Discovery Channel da ginnig asambles gant Clara Morgane ar film "Dans la tête du tueur".
MC Jean Gab'1 zo plijet ivez gant stumm ar Street Workout (sport straed evit bezañ kigennet kement hag Arnold Schwarzenegger) hag e oa bet tremenet e-barzh an abadenn Tracks war Arte da ginnig se.
Ur fentigellour lemm e spered eo. Videoioù anezhañ a gaver e stumm atersadennoù war YouTube. Un tammig anarkour rebel eo, ha kaset en doa da gac'hat holl pilpouserien ar sistem rap, o lavar outo e oant blin, amparfal ha mito. Komz a ra pemp yezh bet desket gantañ e kelligoù an toulloù-bac'h evit ul lod anezho, an alamaneg hag ar saozneg amerikan en o zouez.
Er ganaouenn J't'emmerde e tiskuilh amzer dremenet meur a rapour hag a strollad rap gall brudet. Ur verzh prim (beuz) a reas dre ar rendaelerezh a savas diwar gement se. Meur a star eus bed an Hip-Hop gall a renk en hevelep paner. Da heul ar ganaouenn-se, pemp bloavezh war-lerc'h, e tarz un emgann etre MC Jean Gab’1 ha seizh den, en o zouez ar rapour Kery James ha Rohff. Kery James en deus roet e soñj eus ar fedoù ha Rohff en deus eztaolet komzoù c'harv keñver MC Jean Gab'1 ha Jo Dalton.
Un tammig has-been e teu da vout bremañ, hogen derc'hel a ra gant e lusk buhez, tro-dro d'ar sport.

## Liammoù diavaez

* "Rien à faire de Booba et des rappeurs" - YouTube
* "J't'emmerde" - YouTube
# MC Solaar

MC Solaar (Claude M'Barali diouzh e anv-gwir), bet ganet d'ar 5 a viz Meurzh 1969 e Dakar a zo ur raper gall a orin senegalat-tchadian. Brudet eo dre ma voe unan eus ar c'hentañ kanerien rap gallek ha dre ma sav pozioù difeulz a-walc'h ha brav. MC Solaar an hini eo en deus gwerzhet ar muiañ a bladennoù rap gallek.
E 1998 e tapas Medalenn veur ar chanson française digant an Académie Française.

## Un nebeud pladennoù

* 1991 : Qui sème le vent récolte le tempo
* 1994 : Prose Combat
* 1997 : Paradisiaque
* 1998 : MC Solaar
* 1998 : Le Tour de la question (en Olympia)
* 2001 : Cinquième As
* 2003 : Mach 6
* 2007 : Chapitre 7

## Liammoù diavaez

Selaou MC Solaar war zDeezer
# One of These Days

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
One of These Days zo anv meur a ganaouenn saoznek. En o zouez:
* "One of These Days", gant al laz Pink Floyd en o albom Meddle e 1971
* "One of These Days" gant Marvin Gaye en albom Marvin Gaye Recorded Live on Stage
* "One of These Days", gant Neil Young en albom Harvest Moon
* "One of These Days", gant Paul McCartney en albom McCartney II
* "One of These Days", gant Earl Montgomery, enrollet gant Emmylou Harris en hec'h albom Elite Hotel e 1975
# Ondina (boudig)

Ondina zo anv ur voudig a vev er feunteunioù, ar stêrioù hag al lennoù ; a wechoù e vez taolennet evel ur vorganez er mor pe ur c'hrouadur ijinet gant ur barzh. Niksenn a vez graet anezhi ivez er mojennoù pobl alamanek hag e re Lec'hlenn.
Lorelei ar stêr Roen eo an hini vrudetañ.
Un doare nimfenn pe naiadenn zo anezhi. N'eo ket en dourioù sall e vev, en dourioù dous eo. N'eo ket ul lost-pesk he deus, met blev melen ha kriboù aour pe olifant. En hañv e plij dezhi bezañ en he c'hoazez war bardell ar feunteunioù ha kribañ he blev hir. Kouronkañ el lammoù-dour, er stankoù, er stêrioù a blij dezhi pa vez tomm. Hag ar re a vez o blev a-liv gant an aour o devez teñzorioù bras a viront en o c'hastelloù dindan an dour.
Dont a ra dour ar feunteunioù eus daeroù an ondinaed, ha mont a reont da hesk pa vez broc'het unan anezhe. Se zo kaoz e vez lezet profoù a bep seurt e-tal ar feunteunioù, evel garlantezioù a vleunioù, spilhoù pe tammoù gwer torret a zo gwir deñzorioù a lintr hag a sked en dour.

## Yezhoù arall

* Undine eo en alamaneg hag e saozneg.
* Ondine eo e galleg ; ur stumm gourel ondin zo ivez.

## Lennegezh

E meur a oberenn lennegel ez eus ondined.
* Ondinenn, danevell gant ar skrivagner alaman Friedrich de la Motte Fouqué e 1811, troet gant Maopreden ha Roparz Hemon diwar Undine, Arvor, 1943.
* Den lille Havfrue, kontadenn gant Andersen e 180037.
* Ondine, barzhoneg c'hallek diwar zorn ar barzh gall Aloysius Bertrand en e zastumad Gaspar de la nuit e 1842.
* A Ondina do Lago, barzhoneg portugalek gant Teófilo Braga e 1866.
* Ondine, pezh-c'hoari ar skivagner gall Jean Giraudoux e 1939.
* Undine, barzhoneg gant ar barzh iwerzhonat Seamus Heaney e 1969.
* Barzhonegoù a bep seurt gant Luis de Camões (~1524 – ~1579-80) ha Pierre de Ronsard (1524-1585) da skouer.

## Sonerezh

* Undine, c'hoarigan gant E.T.A. Hoffmann, levrig gant F. de la Motte Fouqué, e 1814.
* Undine, sonatenn evit ur fleüt hag ur piano gant Carl Reinecke e 1885.
* Vodnik, barzhoneg sinfoniek gant Antonín Dvořák (B. 195 opus 107) e 1896.
* Rusalka, c'hoarigan gant Antonín Dvořák (B. 203 opus 114) e 1901.
* Ondine, rann gentañ ur pezh sonerezh evit ar piano skrivet gant Maurice Ravel, anvet Gaspard de la Nuit diwar barzhoneg Aloysius Bertrand, e 1908.

## Pennadoù kar

* Rusalka

## Levrlennadur

* Brasey, Édouard. Sirènes et Ondines. Paris : Éditions Pygmalion, 1999 (ISBN 978-2-85704-608-0)

## Notennoù

* ↑ "Ar Vorganezig Vihan" ; Plac'hig vihan ar Mor hervez troidigezh Roparz Hemon e 1928.
* ↑ (fr) Wikisource
# One Man Went To Mow

One Man Went To Mow zo ur ganaouenn saoznek evit bugale da zeskiñ dezho kontañ.

## Komzoù

    One man went to mow, (un den oa aet da falc'hat)
    Went to mow a meadow, (oa aet da falc'hat ur prad)
    One man and his dog, (un den hag e gi)
    Went to mow a meadow (oa aet da falc'hat ur prad)
    Two men went to mow, (daou zen oa aet da falc'hat)
    Went to mow a meadow,
    Two men, one man and his dog,
    Went to mow a meadow.

## Notennoù

* ↑ Ar ganaouenn : http://www.kididdles.com/lyrics/o105.html
# One Tree Hill (stirad skinwel)

One Tree Hill (Les Frères Scott e galleg) a zo ur stirad skinwel stadunanat.

## An istor

Lucas Scott a c'hoari basket-ball gant e vignogned war an dachenn e-kichen ar stêr.

## An tudennoù

* Lucas Scott
* Nathan Scott
* Peyton Sawyer
* Haley James
* Brooke Davis
* Dan Scott
* Karen Roe
* Brian "Whitey" Durham
* Keith Scott
* Deborah "Debbie" Scott
# One Tree Hill

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
One Tree Hill a c'hall bezañ meur a dra :
* One Tree Hill (menez-tan), ur menez-tan e Zeland-Nevez
* One Tree Hill (kanaouenn), ur ganaouenn gant ar strollad sonerien U2.
* One Tree Hill (stirad skinwel), ur stirad skinwel er Stadoù Unanet.
# Onega (stêr)

An Onega (Онега e ruseg) a zo ur stêr e Rusia, 416 km hed dezhi.
Eienañ a ra el lenn Latcha. Tremen a ra dre gêrioù Kargopol hag Onega a-raok aberiñ e Bae Onega, er Mor Gwenn, er mervent da Arkhangelsk.
Skornet e vez ar stêr adalek fin miz Here-deroù miz Kerzu betek hanter-Ebrel-deroù miz Mae.
# One Hundred and One Dalmatians

One Hundred and One Dalmatians a zo ur film tresadennoù-bev hir saoznek, sevenet gant an tri filmaozer stadunanat Clyde Geronimi (1901-1989), Hamilton S. Luske (1903-1968) ha Wolfgang Reitherman (1909-1985). Savet e voe diwar ar romant evit ar vugale The Hundred and One Dalmatians skrivet gant ar skrivagnerez saoz Dodie Smith (1896-1990) hag embannet e 1956.
Produet gant Walt Disney e voe skignet gant Buena Vista Film Distribution Company, Inc., evit ar wech kentañ, d'ar 25 a viz Genver 1961 e Stadoù-Unanet Amerika. Seitekvet film bevaat ar Studioioù Disney e oa, war-lerc'h Sleeping Beauty (e miz Genver 1959) hag a-raok The Sword in the Stone (e miz Kerzu 1963).

## Liamm diavaez

* (en) Tañvadenn ofisiel ar film.

## Notennoù ha daveennoù

* ↑ Naontek munutenn ha tri-ugent e bad.
* ↑ (en) One Hundred and One Dalmatians war Internet Movie Database.